Cuneiform Tablet Adana 237 A
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
wa-bar-tum ša ša-lá-tí-wa-ar dí-nam i-dí-in-ma i-na 5 GÚ 30 ma-na URUDU SIG₅ ša ba-al-ṭù-a ù {d}UTU-e-nam a-na a-šùr-i-dí ip-qí-du-ni KÙ.BABBAR i-na ší-im URUDU ma-lá iz-ku-a-ni ba-al-ṭù-a i-kà-na-ak-ma {d}IŠKUR-ṣú-lu-li ba-al-ṭù-a ú {d}UTU-e-nam a-na a-šùr-i-dí i-pá-qí-du-ma ITU.KAM ḫu-bu-ur li-mu-um en-na-sú-en₆ a-na 2 ITU.KAM a-na kà-ni-iš i-lu-ku-ma e-ta-ú-ma ša KÙ.BABBAR i-lá-qé-ú 1 ṭup-pá-am ša 24 GÚ 10 ma-na URUDU SIG₅ ša ḫu-bu-ul {d}IŠKUR-ṣú-lu-li ša-ni-am ṭup-pá-am ša 3 GÚ 55 ma-na URUDU SIG₅ ša ḫu-bu-ul id-na-a-šur ú wa-wa-li a-na {d}IŠKUR-ṣú-lu-li ù {d}UTU-e-nam ù-ša-ar